stanford-oval/wikipedia huggingface dataset:
Elemental
רשימת רצועות

| Elemental> מס' | Elemental> שם | Elemental> משך | Elemental>  | Elemental>  | Elemental>  | Elemental>  | Elemental>  | Elemental>  | Elemental>  |
| --- | --- | --- | --- | --- | --- | --- | --- | --- | --- |
| 1. | Blacksmith  | 3:19 |  |  |  |  |  |  |  |
| 2. | She Moved Through The Fair  | 4:02 |  |  |  |  |  |  |  |
| 3. | Stolen Child  | 5:04 |  |  |  |  |  |  |  |
| 4. | The Lark In The Clear Air  | 2:05 |  |  |  |  |  |  |  |
| 5. | Carrighfergus  | 3:25 |  |  |  |  |  |  |  |
| 6. | Kellswater  | 5:13 |  |  |  |  |  |  |  |
| 7. | Banks Of Claudy  | 5:33 |  |  |  |  |  |  |  |
| 8. | Come By The Hills  | 3:02 |  |  |  |  |  |  |  |
| 9. | Lullaby  | 4:27 |  |  |  |  |  |  |  |
| משך כולל: | משך כולל: | 36:13 |  |  |  |  |  |  |  |
הערות שוליים

↑  Loreena McKennitt - Elemental (באנגלית), 2017-12-12, נבדק ב-2023-11-25
↑  "McKennnit to unleash 'Book of Secrets'".
↑  Loreena McKennitt – Stolen Child, נבדק ב-2023-11-25
| --- | --- |
בקרת זהויות :  MusicBrainz release group: e67e2bc9-6acc-3109-a275-5085ed4c8c89
Harry Potter: Magic Awakened

| --- | --- |

 כללי
 תאריך הוצאה:  9 בספטמבר 2021 
 סוגה:  משחק תפקידים ממוחשב
 פיתוח:  Zen Studio
 הוצאה לאור:  בסין/טאיוואן: NetEase ביתר העולם: Warner Bros. Games
 ארץ מקור:  סין
 סדרה:  הארי פוטר – משחקי וידאו 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, Android, iOS
 https://www.harrypottermagicawakened.com/
 
Harry Potter: Magic Awakened הוא משחק וידאו מרובה משתתפים, מסוג משחקי תפקידים ואסטרטגיה שפותח על ידי NetEase. במסגרת המשחק, השחקן נכנס לנעליו של תלמיד חדש בבית הספר לכישוף ולקוסמות הוגוורטס, כאשר עלילת המשחק מתרחשת כעשור לאחר מלחמת הקוסמים השנייה.
המשחק שוחרר בסין וטייוואן ב-9 בספטמבר 2021, וברחבי העולם ב-27 ביוני 2023 עבור Microsoft Windows (שרת SEA בלבד), אנדרואיד ו-iOS.
עלילה

העלילה מתרחשת כעשור לאחר נפילתו השנייה של וולדמורט, בתחילת המשחק השחקן מקבל מכתב קבלה להוגוורטס. לאחר מכן, הוא מלווה על ידי רובאוס האגריד לסמטת דיאגון כדי לרכוש ציוד לבית הספר כמו שרביט קסמים, ינשוף כחיית מחמד, ופריטים נוספים. במהלך הנסיעה ברכבת ההוגוורטס אקספרס לטירה, הדמות הראשית פוגשת תלמידי שנה ראשונה נוספים שיתלוו אליו להרפתקה. בבית הספר המנהלת מינרווה מקגונגל מברכת את כולם ונותנת תיאור קצר של הקרב האחרון על הוגוורטס, שהוביל לנפילתו של לורד וולדמורט. לאחר מכן, מצנפת המיון ממיינת את השחקן ועמיתיו לבתים השונים לפי בחירת השחקן. דמות השחקן יכולה להסתובב בטירה כרצונו, להיכנס לשיעורים, ולחקור את עולם הקוסמים. בעודו חוקר מספר קווי עלילה הקשורים למלחמת הקוסמים השנייה והשפעותיה על עולם הקוסמים. במהלך המשחק ניתן לפגוש אישים מפורסמים בעולם הקוסמים כמו הארי פוטר, ולמצוא אזכורים לדמויות מפורסמות אחרות כמו סוורוס סנייפ, התאומים פרד וג'ורג' וויזלי, דולורס אמברידג' ועוד.
משחקיות

Harry Potter: Magic Awakened הוא משחק תפקידים ומשחק אסטרטגיה מרובה משתתפים, אולם הוא משלב מגוון רב של אלמנטים הדורשים ריכוז מיומנות וזריזות. השחקנים יעצבו את הדמות כרצונם, ירכשו ציוד לבית הספר בסמטת דיאגון, ימוינו לבית על ידי מצנפת המיון, על פי בחירתם. ויוכלו לחוות פעילויות רבות כגון מועדון הדו-קרב, קווידיץ', נשף הריקודים ועוד. השחקנים ייתקלו בדמויות מוכרות מהסדרה המקורית וילמדו לחשים וקסמים, אשר יבואו לידי ביטוי במהלך הקרבות. עיקר המשחק הוא הדו-קרב המשלב יכולות אסטרטגיות ומהירות תגובה. קלפי קסם מכילים לחשים, חפצים קסומים, שיקויים ועוד, העוזרים לשחקן לתקוף את יריביו ולגבש אסטרטגיה מנצחת.
משחקיות > קווידיץ'

במסגרת פעילות זו ניתנת לשחקן אפשרות לחוות משחק קווידיץ' מרובה משתתפים, מסוג מעט שונה מהמקובל, במשחק זה נדרש מהשחקן מהירות תגובה ודיוק על מנת לצבור נקודות, המשחק מתרחש באצטדיון בית הספר המקורי.
משחקיות > נשף הריקודים

משחקון נוסף הקיים במשחק הוא משחק ריקודים המדמה את נשף חג המולד (המוזכר בספר הרביעי), במשחק זה השחקן יידרש למיומנות גבוהה של זריזות ותגובה מהירה לפי קצב המוזיקה המתנגנת על מנת לצבור כמה שיותר נקודות, המשחק הוא רב משתתפים.
פיתוח ושחרור

ביוני 2020 NetEase נפתחה ההרשמה לבטא פתוחה של Harry Potter: Magic Awakened in China. ביוני 2021 שוחרר הטריילר הרשמי של המשחק, המציג כמה דמויות, יצורים וסצנות מוכרות מיקום הארי פוטר, כדוגמת הרעגוג ומשפחת העכבישים שלו, הפיוניות מהכיתה של גילדרוי לוקהארט, והקנטאורים מהיער האסור. בספטמבר 2021, המשחק שוחרר רשמית בסין בטיוואן, ובהמשך בהדרגה ברחבי העולם.
בפברואר 2022, הוכרז שהמשחק יושק ביבשת אמריקה, אירופה ואוקיאניה ויפורסם בשיתוף באזורים אלה על ידי NetEase ו-Warner Bros. Interactive. המשחק יצא גם לאנדרואיד ול-iOS.
Harry Potter: Magic Awakened שוחרר ברחבי העולם ב-27 ביוני 2023.
ביקורות

המשחק קיבל ביקורות טובות, וציונו הכולל באתר metacritic עומד על 78.
האתר GameRant דירג את המשחק במקום החמישי מתוך שלל משחקי הארי פוטר שיצאו מאז ומעולם.
הערות שוליים

↑  Matthew Forde, Deputy Editor, Warner Bros. and NetEase partner for card RPG Harry Potter: Magic Awakened, pocketgamer.biz, ‏2019-10-30
↑  IGN Global Studios, Harry Potter: Magic Awakened and Everything Else Featured at NetEase Connect 2022, IGN, ‏2022-05-20 (באנגלית)
↑  https://venturebeat.com/mobile/warner-bros-and-netease-will-launch-harry-potter-magic-awakened-mobile-game-in-2022/
↑  Beverungen, Jasmin (2022-02-11). "Harry Potter: Magic Awakened kommt nach Deutschland und schickt euch nach Hogwarts". GamePro (בגרמנית). נבדק ב-2024-04-23.
↑  בואו נשחק - harry potter magic awakened דו קרב + לינקים להורדה בתיאור, נבדק ב-2024-04-23
↑  בואו נשחק - harry potter magic awakened קווידיץ' + לינקים להורדה בתיאור, נבדק ב-2024-04-23
↑  By, Harry Potter: Magic Awakened launches open beta in China, pocketgamer.biz, ‏2020-06-22
↑  "Harry Potter: Magic Awakened erscheint wohl bald weltweit - hier ist ein neuer Trailer". Eurogamer.de (בגרמנית). 2021-06-09. נבדק ב-2024-04-23.
↑  There’s a new Harry Potter game coming from NetEase, South China Morning Post, ‏2019-10-30 (באנגלית)
↑  Hirun Cryer published, Harry Potter: Magic Awakened is a card-battling MMO coming to mobiles this year, gamesradar, ‏2022-02-10 (באנגלית)
↑  Reuters, Warner Bros, NetEase launch 'Harry Potter: Magic Awakened' video game, ‏27 ביוני 2023
↑  Harry Potter: Magic Awakened critic reviews, www.metacritic.com (באנגלית)
↑  Melody MacReady, Best Harry Potter Games, Game Rant, ‏2020-10-21 (באנגלית)
New York Nights 2: Friends For Life

| --- | --- |

כרזת המשחק באנגלית
 כללי
 תאריך הוצאה:  2008
 סוגה:  משחק פעולה-הרפתקאות, סימולציות חיים
 מספר שחקנים:  משחק לשחקן יחיד
 פיתוח:  Gameloft
 הוצאה לאור:  Gameloft
 ארץ מקור:  צרפת
 שפות:  אנגלית
 הפצה:  Gameloft
 סדרה:  סדרת "לילות" של Gameloft
 דרישות תוכנה
 פלטפורמות:  אנדרואיד iOS טלפונים סלולריים בעלי לחצנים
 המשחק הקודם:  לילות ניו יורק: להצליח בעיר
New York Nights 2: Friends For Life (בעברית: לילות ניו יורק 2: חברים לחיים) הוא משחק סימולציה נרטיבי שפותח והופץ על ידי חברת המשחקים Gameloft למכשירי סלולר בעלי כפתורים פיזיים, לאחר מכן גם למכשירי אנדרואיד ואפל בשנת 2008. המשחק מהווה המשך למשחק "לילות ניו יורק: להצליח בעיר".
המשחק הוא חלק מסדרת "לילות" שנוצרה על ידי Gameloft, כאשר כל משחק מתמקד בעיר אחרת.
עלילה

הפרוטגוניסט (שהמגדר שלו ניתן לבחירה על ידי השחקן) עובר להתגורר בעיר ניו יורק ביחד עם אחיו. בשדה התעופה, הפרוטגוניסט מנסה לתפוס מונית, אך מותקף על ידי איש זר ומגיע לכביש. על הכביש הפרוטגוניסט נדרס על ידי לימוזינה השייכת לשחקנית מפורסמת. השחקנית מעלה את הפרוטגוניסט ללימוזינה ולוקחת אותו לדירה של אחיו בשכונת גריניץ' וילג'. בהגיעו לבית, אחיו של הפרוטגוניסט מבקש ממנו לעזור להם למצוא שותף לדירה על מנת שיעזור בשכירות. לאחר שהם מוצאים שותף, השחקן מתחיל לעבוד במועדון בכיכר טיימס בתור רקדן. לאחר ששילם את שכר הדירה לבתו של בעל הבית, הפרוטגוניסט יכול למצוא עבודה בוול סטרייט בתור ברוקר.
לאחר שהתקבל לעבודה בוול סטריט, אחיו של הפרוטגוניסט מארגן עבורו פגישה עם בת הזוג הישנה של הפרוטגוניסט מהתיכון. הפרוטגוניסט יוצא איתה לשלושה דייטים ולאחר מכן הם הופכים לזוג קבוע (במידה ולפרוטגוניסט יש כבר בת זוג, החלק הזה לא יתקיים). בעקבות הזוגיות החדשה, אחיו של הפרוטגוניסט לוקח אותו לחגוג בצ'יינטאון. בהגיעו לצ'יינטאון, הפרוטגוניסט רואה את השחקנית המפורסמת נשדדת ומגן עליה מול הגנב. מתברר שהשחקנית השתתפה בסרט והפרוטגוניסט הפריע להם באמצע הצילומים. הפרוטגוניסט חוזר לביתו ומגלה שאחיו עשה עבורו מסיבת הפתעה ליום ההולדת והפרוטגוניסט מתיידד עם החברים של בת זוגו. בסוף הערב, בת הזוג של הפרוטגוניסט נשארת לישון איתו בבית. למחרת בבוקר, השחקנית מתקשרת לפרוטגוניסט ורוצה להיפגש איתו בדירתה במרכז רוקפלר. בת הזוג של הפרוטגוניסט שומעת את השיחה, נתקפת קנאה ועוזבת את הבית בזעם.
הפרוטגוניסט מגיע אל דירתה של השחקנית והיא מספרת לו שהיא רוצה להפוך אותו לכוכב קולנוע מוכר ומקשרת אותו למפיק מוכר בעיר. המפיק מציע להפוך את הפרוטגוניסט לכוכב גדול ובתמורה הפרוטגוניסט יסייע לו עם יחסי ציבור עבור השחקנית. במהלך פרמיירה של סרט חדש, השחקנית מאלצת את הפרוטגוניסט להיפרד מבת זוגו. בהליכתם על השטיח האדום, אחיו ובת זוגו של הפרוטגוניסט מגיעים ומנסים לשכנע את הפרוטגוניסט לחזור לחיות ביחד איתם. השחקנית מנסה לשדל את הפרוטגוניסט לחיות איתה חיי זוהר ופאר. מכאן, השחקן יכול לבחור באחד משני סופים אפשריים:
סוף ראשון:
הפרוטגוניסט נפרד מהשחקנית וחוזר לגור עם אחיו בגריניץ' וילג' ומתאחד עם בת זוגו. כאשר השניים מתאחדים במרפסת בדירה, הם מקבלים מתנה מהשחקנית לכבוד חידוש הקשר.
סוף שני:
הפרוטגוניסט מחליט להישאר עם השחקנית ועובר לגור איתה בדירתה במרכז רוקפלר והפרוטגוניסט הפך לשחקן מפורסם.
משחקיות

המשחקיות נעשית באמצעות לחצני הספרות בטלפון. במכשירים מבוססי מסך מגע, אייקונים של חצים וכפתורי אישור וביטול מופיעים על המסך והשחקנים נעזרים בהם כדי לגרום לדמות ללכת למקום מסוים ולהתחיל אינטראקציה עם דמות אחרת או עם חפץ בעולם.
השחקנים יוצרים לעצמם דמות בתחילת המשחק, בוחרים לה את המגדר ואת תכונות המראה. לאחר מכן בשדה התעופה, השחקן עובר מעין שאלון שקובע את הפרמטרים הראשונים באישיותו: קריזמה, חכמה, כוח פיזי ונתונים אחרים. השחקן יכול להשפיע על המדדים בעזרת עשיית פעולות שונות במשחק. לדוגמה, צפייה בתוכנית טבע בטלוויזיה תעלה לשחקן את מד החכמה. כמו כן, השחקנים צריכים לדאוג לדמות אותה הם יצרו: הדמות צריכה לאכול, לישון, להתרחץ ולשמור על עצמה ברמה המוסרית. במידה והשחקן מבצע פשע במשחק, מד "הפליליות" שלו עולה, מה שיכול להפחיד דמויות במשחק ולמנוע מהן לדבר איתו. על מנת לאפס את אותו המד, השחקן יכול לשלם קנס לשוטר.
השיחות עם דמויות אחרות מתבצעות בעזרת בחירת נושא שיחה מתוך ארבעה נושאים המופיעים. כל דמות במשחק מתעניינת בנושאים אחרים ועל השחקנים לבחור את הנושא המתאים במטרה להגדיל את רמת החברות עם אותה הדמות (המופיעה בצורת מד כוכבים). ככל שהשחקנים בוחרים נושאים רלוונטיים, מד הכוכבים עולה והקשר עם הדמות משתפר. רמת חברות גבוהה יכולה לזכות את השחקן בפריט לבוש חדש או בפרס קטן שמעלה את אחד הפרמטרים של השחקן (לדוגמה, השחקן יכול לקבל "ספר בדיחות" שמעלה את רמת ההומור שלו).
השחקן יכול להתחיל במערכת יחסים עם דמויות שונות במשחק: השחקן יכול להתחיל בשיחה עם דמות, לפלרטט איתה ולהחליף איתה מספרי טלפון. לאחר מכן, השחקן יכול להזמין את הדמות לשלושה דייטים, כאשר בסופם הם הופכים לזוג. השחקן לא יכול לנהל מערכת יחסים רומנטית עם השותף לדירה. השחקן יכול לצאת לדייטים בשלושה מקומות ברחבי ניו יורק: מועדון בכיכר טיימס, פיקניק בסנטרל פארק והחלקה על הקרח במרכז רוקפלר.
השחקן יכול לעבוד במספר מקומות ברחבי העיר: רקדן במועדון בכיכר טיימס, ברוקר בוול סטריט, סדרן בקולנוע ועוד. כאשר השחקן מסיים לעבוד, מד העייפות שלו עולה ועליו לחזור לישון בדירה. עבודות כדוגמת העבודה במועדון בכיכר טיימס, מעלה מדד אצל השחקן. לדוגמה: עבודה בתור רקדן מעלה את מדד הריקוד של השחקן, ככל שהמד עולה השחקן יכול להרוויח יותר כסף מעבודה זו. על השחקן לשלם פעם בשבוע שכר דירה (שיכול להשתנות במידה ולשחקן ולאחיו יש או אין שותף לדירה) כאשר במידה ולא ישלם, הוא לא יוכל להיכנס לביתו.
לקראת סוף המשחק, כאשר השחקן מכיר את המפיק המפורסם נפתחות בפניו "משימות צד" בהן הוא מסייע לדמויות שונות ברחבי העיר בתמורה למוניטין חיובי שהוא צובר על מנת להתקדם בסיפור. משימות אלו כוללות מציאת חפצים אבודים או ניהול שיחה עם דמויות שונות.
וסבולוד הקן הגדול, נסיך ולדימיר

וסבולוד הקן הגדול (ברוסית:Всеволод Большое Гнездо;‏ 1154 - 12 באפריל 1212) היה בנו של יורי דולגורוקי. נסיך ולדימיר בתקופת הזהר שלה.
חייו

בשנת 1162 גורש וסבולוד על ידי אנדרי בוגולובסקי משטחי נסיכות ולדימיר ועבר לקונסטנטינופול עם אימו. בדרך חזרה לרוסיה הוא עבר דרך טביליסי והתחתן עם הנסיכה המקומית. לאחר פטירת אחיו מיכאל הראשון התמנה לנסיך ולדימיר. בן דודו, בתמיכת האצולה מרוסטוב, ניסה להדיחו אך בקרב מכריע וסבולוד ניצח את מתנגדיו. תקופת שלטונו הייתה תקופת הזוהר של נסיכות ולדימיר. בבסיס הכוח שלו הייתה אצולה מערים חדשות (ולדימיר, קוסטרומה, טבר, דמיטרוב). בהתאם לעדויות הכרוניקה צבאו היה גדול וחזק. וסבולוד ניהל 3 מערכות צבאיות נגד בולגריה של הוולגה (בשנים 1181, 1183 ו-1186). במהלך 3 מלחמות נוספות בתקופת 1180–1207 הוא השתלט על נובגורוד ושטחים נוספים. תוך שיתוף פעולה עם נסיך גאליץ' הוא השפיע על הנעשה בנסיכויות קייב וצ'רניגוב.
בשנת 1206 וסבולוד מינה את בנו הבכור קונסטנטין להיות נסיך נובגורוד וכוונתו הייתה לתת את נסיכות ולדימיר (הנסיכות הבכירה ברוסיה) לבנו הצעיר יורי. כתוצאה מכך, לאחר פטירתו הייתה מלחמת ירושה בין האחים.
בין ציוני הדרך של שלטונו של וסבולוד היה טבח באצולת רוסטוב שהתנגדו לשלטונו, הרחבת נסיכות ולדימיר, בניית כנסיות חדשות בוולדימיר וחיזוק המבצר בעיר זו.
משפחתו

אשתו הראשונה הייתה מריה ככל הנראה ממוצא אוסטי. היו להם כ-14 ילדים:
סביסלאבה
וססלאבה
ורכוסלאבה, התחתנה עם נסיך קייב
קונסטנטין
בוריס
גלב
יורי
יארוסלאב
הלנה
ולדימיר
סוויאטוסלאב
איוואן
פלגיה
אנה
לאחר פטירת מריה בשנת 1205 (או 1206) הוא התחתן עם בת אצולה מקומית. מנשואין אלו לא היו לו ילדים.
EFootball 2022

| --- | --- |

 כללי
 תאריך הוצאה:  30 בספטמבר 2021
 סוגה:  משחקי ספורט ממוחשבים (כדורגל)
 פיתוח:  Konami
 הוצאה לאור:  Konami 
 ארץ מקור:  יפן 
 שפות:  אנגלית 
 הפצה:  Konami
 סדרה:  eFOOTBALL
 דרישות תוכנה
 מנוע משחק:  Unreal Engine 4
 מצבי משחק:  שחקן יחיד משחק מרובה משתתפים
 פלטפורמות:  Microsoft Windows פלייסטיישן 4 פלייסטיישן 5 xbox one Xbox Series X/S אנדרואיד iOS
 המשחק הקודם:  eFootball PES 2021 
 www.konami.com/efootball
 
eFootball הוא משחק וידאו שפותח ופורסם על ידי Konami. זהו משחק חינמי לאחר שמותג מחדש לגמרי מהסדרה המקורית של Pro Evolution Soccer לסדרת eFootball. הגרסה הראשונה של המשחק, שכותרתה eFootball 2022, שוחררה ב -30 בספטמבר 2021.
פיתוח

ב־21 ביולי 2021 פרסמה קונאמי סרטון בן שש דקות שחושף את המשחק החדש. ההודעה חשפה כי המותג Pro Evolution Soccer ירד.
המשחק יצא ב-פלייסטיישן 4, פלייסטיישן 5, Microsoft Windows, Xbox One, Xbox Series X, אנדרואיד ו־iOS, ב -30 בספטמבר 2021. המשחק הוא הראשון שיעבוד על מנוע Unreal Engine 4.
ב־8 באוקטובר 2021 הודיעה קונאמי כי תעדכן באגים ב-28 באוקטובר 2021.
רישיונות

הליגות, הקבוצות והאצטדיונים הנוכחיים של המשחק הם:
ליגות:
פריימר ליג, הליגה הספרדית, סריה A, סרייה ב', ליגה 1, ליגת העל הארגנטינאית, ליגת העל הצ'יליאנית, הליגה התאילנדית הראשונה, ליגת האלופות האסיאתית
קבוצות:
ברצלונה, באיירן מינכן, יובנטוס, מנצ'סטר יונייטד, ארסנל, קורינתיאנס, פלמנגו, סאו פאולו, ריבר פלייט
אצטדיונים:
אליאנץ ארנה, אצטדיון אליאנץ, קאמפ נואו, אצטדיון האמירויות, אולד טראפורד
עדכון התווסף ב -11 בנובמבר 2021, הכולל קבוצות מהליגות:
צ'מפיונשיפ, הליגה הספרדית השנייה, ליגת העל הפורטוגלית, ליגת העל הטורקית, ליגת העל הרוסית, ליגת העל ההולנדית, ליגת העל הבלגית, ליגת העל הדנית, ליגת העל הסקוטית, ליגת העל השווייצרית, ליגת העל הברזילאית, הליגה השנייה בברזיל, MLS, ליגת העל היפנית (רק בגרסה ניידת).
ביקורת

עם ההשקה, eFootball זכתה לקבלה שלילית מוחלטת של מבקרים ושחקנים, שמתחו ביקורת על "גרפיקה מחרידה", חוסר תוכן, מנוע גרוע ובקרות נוקשות. עם 92% ביקורות שליליות, הוא הפך למשחק עם הדירוג הגרוע ביותר בסטים יום לאחר ההשקה. מאוחר יותר התנצלה קונאמי על נושאים רבים של המשחק ואמר שהם יעבדו על שיפורו.
אנדריי וורוניחין

| --- | --- |

 לידה:  17 באוקטובר 1759 (יוליאני) Usolye, רוסיה 
 פטירה:  21 בפברואר 1814 (יוליאני) (בגיל 54) סנקט פטרבורג, האימפריה הרוסית 
 מקום קבורה:  בית הקברות לזרב  בסנקט פטרבורג במתחם המנזר אלכסנדר נבסקי 
 מקום לימודים:  האקדמיה הקיסרית לאמנויות 
 זרם באמנות:  אדריכלות נאו-קלאסית רוסית 
 יצירות ידועות:  קתדרלת קאזאן, אוניברסיטת הכרייה של סנקט פטרבורג 
 פרסים והוקרה:  עיטור ולדימיר הקדוש, דרגה 4  מסדר ולדימיר הקדוש  מסדר סנטה אנה, דרגה 2  עיטור  ולדימיר הקדוש, דרגה 3  אות מסדר אנה הקדושה 
 
אנדריי וורוניחין (ברוסית: Андрей Воронихин ‏ 28 באוקטובר 1759 - 21 בפברואר 1814) היה אדריכל וצייר רוסי. כקלאסיציסט הוא גם היה ממייסדי סגנון התחייה הרוסי המונומנטלי. הוא ידוע בעיקר בזכות עבודתו על קתדרלת קאזאן בסנקט פטרבורג.
ביוגרפיה

אנדריי וורוניחין נולד בכפר במחוז פרם, למשפחת צמיתים של הרוזן אלכסנדר סטרוגנוב, נשיא ותיק של האקדמיה הקיסרית לאמנויות, שייתכן שהוא היה גם אביו. וורוניחין התאמן בציור בבית המלאכה של צייר האיקונות של אורל גבריאל יושקוב. כישרונות נעוריו משכו את תשומת לבו של סטרוגנוב, ובשנת 1777 שלח הרוזן את וורוניחין ללמוד במוסקבה. בין מוריו היה ואסילי בז'נוב ומטבי קזקוב. לאחר 1779 עבד ורוניכין בסנט פטרבורג.
בשנת 1785 שוחרר וורוניחין. מ-1786 עד 1790 למד אדריכלות, מכניקה ומתמטיקה בצרפת ובשווייץ.
בשנת 1797, האמן השיג את התואר ה"אקדמי" מהאקדמיה לאמנויות יפות ומתחילת המאה ה-19 לימד באקדמיה לאמנויות יפות.
הארכיטקטורה המוקדמת ביותר של וורוניחין כוללת גימור הפנים של ארמון סטרוגנוב (1793). צורות הבארוק המפוארות, שהוצעו על ידי רסטרלי, הוחלפו בעזרת וורוניחין בקישוט קלאסי קפדני, המאופיין בפשטות ובעידון. יתר על כן, הוא שיחזר את פנים הדאצ'ה סטרוגנוב על הנהר השחור (1795 - 1796), וכן בנה אחוזות בגורודניה (1798).
היצירה העיקרית של וורוניחין הייתה קתדרלת קאזאן בסנט פטרסבורג. הבנייה החלה ב-27 במרץ 1801, והעבודה הסתיימה ב-1811. לרגל שיפוץ הכנסייה, הוענקה לוורוניחין פנסיה ואות מסדר אנה הקדושה.
מספר יצירות אחרות של וורוניחין היו בניין מחלקת האוצר, בניין מכון הכרייה של סנט פטרבורג, מבנים בארמון פטרהוף, וארמונות בסטרלנה, גאצ'ינה ופבלובסק.
האדריכל מת ב-5 במרץ 1814 בסנקט פטרסבורג ונטמן במנזר אלכסנדר נבסקי.
הערות שוליים

↑  Collection of articles on Voronikhin at Leningrad Oblast Universal Scientific Library
↑  Olga Medvedkova, Mémoire de l'architecte V***, Paris : Triartis, 2015
↑  Wladimir Berelowitch et Olga Medvedkova, Histoire de Saint-Pétersbourg, Paris, Fayard, 1996
| --- | --- |
בקרת זהויות :  PLWABN: 9810539141105606  GND: 118770365  ISNI: 0000 0000 7104 1847  LCCN: nr95044456  LNB: 000264875  RKD: 81849  SUDOC: 150055714  ULAN: 500008210  VIAF: 76210268   WorldCat (עם VIAF): 76210268
חממה

ערך זה עוסק במבנה לגידול צמחים. אם התכוונתם למשמעות אחרת, ראו .
.
גידול של צמחים בתוך חממה מודרנית
גן החיות לפרפרים, סנט-לואיס
חממה העשויה מיריעות פלסטיק
החממה לגידול פרפרים, שבPeggy Notebaert Nature Museum, שיקגו
חממה היא מבנה חקלאי בעל קירות שקופים שנועד לגידול צמחים בתנאים מיטביים. צמחים הגדלים בחממה קרויים גידולי חממה.
החממה עשויה בדרך כלל מלוחות זכוכית או מיריעות פלסטיק ומייצרת מיקרו-אקלים חם עבור הצמחים, בלא הוצאות חימום שוטפות. חימום נפח החממה, לטמפרטורה גבוהה ביחס לסביבתה, מתבסס על קליטת קרני השמש הנכנסות אליה ואי מתן יציאה לקרניים תת אדומות ולאוויר חם. החממה גם מבודדת את הצמחים מרוח, ברד, שלג וכיוצא בזה.
חלק מהחממות סגורות הרמטית ומאפשרות שליטה באוכלוסיית החרקים שבהן. באופן זה הן חוסכות פיזור רעל חרקים על הגידולים. במקרים נדירים, מטרת החממה היא גידול חרקים, כאשר הצמחים נועדו לסייע בגידולם.
בדרך כלל החממות בנויות כתיבה ארוכה עם גג מעוגל או משופע לניקוז המים. ישנן גם חממות בעלות מבנה גיאודטי העמידות בפני רוחות חזקות.
היסטוריה

פליניוס הזקן דיווח שברומא העתיקה, גננים רומאים גידלו ירקות בתוך מבנים העשויים מיריעות וסדינים על מנת להבטיח אספקת ירקות קבועה לקיסר טיבריוס.
בשנת 1500 לספירה, בנו גננים איטלקים מבנים לגידול צמחים טרופיים שהובאו לאיטליה במהלך חזרה ממסעות במקומות שונים בעולם. את חממת העץ הראשונה בנה המהנדס הצרפתי סלומון דה קלוס בשנת 1619 כדי לגדל הדרים באירופה הקרה. כדי לחמם את החממה יצר מערכת חימום בעזרת הבערת גחלים. בשנת 1780 החלו לחמם באדים, וב-1827 באמצעות מים חמים שהוזרמו בצינורות מיוחדים לאורך הרצפה והקירות. הראשון שבנה את חממה מודרנית המוכרת כיום היה ג'וּלס צ'ארלס, בהולנד.
בשנים שבין 1800 ל-1850 לספירה, החלו להיבנות חממות תעשייתיות במידות גדולות ובצורה נרחבת באנגליה. בתחילת המאה העשרים הבינו שחממות מביאות תועלת גם בארצות חמות ולא רק בקרות, מפני שהם מכפילות את התקופה שבה אפשריים גידולים שונים.
אופן הפעולה

האוויר שבתוך החממה, מתחמם עקב קרני השמש ואינו בורח החוצה בשל המבנה הסגור של החממה. האדמה גם היא מתחממת ועוזרת להתפתחות המקסימלית של הצמחים.
הבידוד עוזר גם לחיסכון במים - משקים את הצמחים בכמות מסוימת, שמתעבה בגג החממה ונוזלת חזרה. בעזרת החממות אפשר לבודד חרקים - הן מחוץ לחממה, כלומר בידוד מזיקים, והן חרקים רצויים, כדוגמת חרקים המאביקים את הצמחים, או מחסלי מזיקים. החממה מעניקה הגנה מפגעי אקלים, כדוגמת סופות חול, ואפשר לייצר בתוכה את האקלים הרצוי לסוג הגידולים בה. כיום בחלק מהחממות משתמשים ביריעת פלסטיק בצבעים מסוימים לשם סינון חלק מקרני השמש המזיקים לגידולים.
בזכות החממה ניתן לגדל סוגי צמחים חד עונתיים שונים במשך כל השנה, ולא רק בעונות מסוימות, או לגדל צמחים באזור שבו, בלא החממה, אין אקלים המתאים להם.
שימושים

צמחי מאכל
השימוש המפורסם ביותר של החממה. אפשר לגדל בחממה פירות וירקות בעונות ובאזורים גאוגרפיים שבדרך כלל הפרי או הירק לא צומח בהם.
צמחי מאכל בלא ריסוס - חממה מאפשרת גידול צמחים בלא ריסוס רעלים, באמצעות שליטה באוכלוסיית החרקים שבחממה. בחממה אפשר לפזר מושיות השבע (פרות משה רבנו), שיאכלו את הכנימות ולפזר דבורי בומבוס, שיפרו את פרחי הפרות והירקות.
צמחי נוי
גידול פרחים נוי למכירה כזרים - סוג זה של גידול תופס תאוצה ברחבי העולם בעשור האחרון. החממה מאפשרת גידול של פרחים גם בתקופות קרות שבהן פרחים לא מלבלבים. ישראל היא יצואנית גדולה של פרחים קיציים לאירופה בתקופות הסתיו והחורף.
משתלה לצמחי גן ומרפסת.
שמירת טבע, מחקר ותיירות:
חממות בגנים בוטניים מושכות תיירים ומאפשרות מחקר. הן מאפשרות גם גידול זני צמחים המידלדלים מן הטבע, למשל עקב כריתת יתר של יערות.
משתלות לקראת החזרה אל הטבע: אפשר גם לגדל בחממה שתילים עדינים של עצים שלאחר שיגדלו מעט, יועברו ליערות, שם ימשיכו לצמוח.
חממה לגידול חרקים כמו החממה לגידול פרפרים, שבמוזיאון פגי נוטברט לטבע, שיקגו, או בגן החיות לפרפרים בסנט לואיס.
ראו גם

אפקט החממה
הערות שוליים

↑  rogueclassicism: Roman Greenhouses? קטעים מתוך הפיניקס של פליניוס הזקן
| --- | --- |
בקרת זהויות :  NLI: 987007540808405171  BNE: XX527379  BnF: cb119410498 (data)  GND: 4020816-3  LCCN: sh85057244  NARA: 10675845  NDL: 00568898  NKC: ph125586 
חממה בעלת מבנה גיאודטי ביישוב רותם בבקעת הירדן
מעין דוידוביץ'

מעין דוידוביץ' (נולדה ב-21 במאי 1988) היא גולשת רוח עבר ישראלית, שהתחרתה על גלשן מדגם ניל פרייד. היא אלופת ישראל בדגם זה, סגנית אלופת אירופה ובעלת שתי מדליות ארד מאליפות העולם (2013 ו-2014).
ביוגרפיה

דוידוביץ' נולדה לאב שייט בעברו, ולאמה גלינה ויינר, אלופת ישראל בשחייה, העובדת בעסק לנגררים שעובד עם ענף השיט. סבתה מצד אמא של, יהודית ויינר, הייתה האישה המצילה הראשונה בישראל ודודתה מצד אמא, מלכה טננבאום הייתה אלופת צליחת הכנרת והאישה הראשונה שצלחה את הכנרת לאורכה. לה חמישה אחים, ושני אחיה, ירין ודן ואחותה-התאומה, סיון, היו אלופי ישראל בגלשני רוח. בצבא שירתה בחיל הים. היא מתאמנת במועדון הפועל תל אביב. מתגוררת כיום בהרצליה.
בגיל 14 זכתה דוידוביץ' באליפות העולם לקדטיות שנערכה בספרד. בשנת 2004 זכתה במקום השני באליפות העולם לנערות, וב-2005 חזרה על ההישג וסיימה במקום השני. באותה שנה, החליטה פדרציית השיט הבינלאומית להחליף את דגם הגלשנים האולימפיים מ"מיסטרל" ל"ניל פרייד", ודוידוביץ' החלה להתאמן בדגם זה.
מאז 2005 היא משתתפת בתחרויות לבוגרות, וכבר באליפות אירופה הראשונה בדגם סיימה במקום השישי. באותה שנה היא זכתה במקום ה-22 באליפות העולם באיטליה וכן התחרתה גם באליפות עולם לנוער שנערכה באנגליה (באתר האולימפי של אולימפיאדת 2012) ובה זכתה במדליית כסף. כן זכתה במקום ה-14 באליפות העולם שנערכה ב-2006 ובמקום ה-33 באליפות העולם שנערכה ב-2007 בפורטוגל. בטורניר הקדם-אולימפי שנערך באותה שנה בסין סיימה במקום השביעי.
ביוגרפיה > אולימפיאדת בייג'ינג

בראשית 2008 סיימה דוידוביץ' במקום תשיעי בתחרות הקדם אולימפית שנערכה בפלמה דה מיורקה והבטיחה את השתתפותה באולימפיאדת בייג'ינג, תוך שהיא מקדימה את לי קורזיץ, אלופת העולם לשעבר שייצגה את ישראל באולימפיאדת אתונה (2004). באולימפיאדה עצמה סיימה במקום עשירי.
בשנת 2009 סיימה דוידוביץ' במקום שביעי באליפות אירופה שנערכה בתל אביב.
ב-2011 סיימה דוידוביץ' במקום שישי באליפות העולם באוסטרליה.
ביוגרפיה > סגנית אלופת אירופה

ב-2012 זכתה במדליית כסף באליפות אירופה שנערכה בפורטוגל, וכחודש לאחר מכן סיימה במקום שמיני באליפות העולם שנערכה בספרד.
ב-1 בפברואר 2013 זכתה דוידוביץ' במדליית זהב בתחרות גביע העולם שנערכה במיאמי, ארצות הברית, לפני טלולי פטג'יה מפינלנד ובלנקה מנצ'ון מספרד.
ביוגרפיה > מדליית ארד באליפות העולם

ב-6 במרץ 2013 זכתה דוידוביץ' במדליית ארד באליפות העולם שנערכה בבוזיוס שבברזיל. במדליית זהב זכתה בפעם השלישית ברציפות לי קורזיץ ובמדליית כסף זכתה ביירוני שואו מהממלכה המאוחדת.
במאי 2013 זכתה במדליית הכסף בתחרות סבב הגביע העולמי שנערכה בהולנד.
באליפות העולם שנערכה בסנטנדר ספרד ב-19 בספטמבר 2014 זכתה דוידוביץ' במדליית ארד בפעם השנייה ברציפות, ובכך קבעה את הקריטריון האולימפי הבינלאומי להשתתפות באולימפיאדת ריו דה ז'ניירו (2016).